I det lokale borgerhus i Frederiks sydvest for Viborg står dansklærer Børge Pedersen med en tavle og en pegepind.

På tavlen er der tegnet en ko, og der står skrevet horn, yver, hale og bug.

Det er godt at se, at lokale fællesskaber finder sammen om undervisningen, når Folketinget vedtager så idiotisk en lov. Andreas Steenberg, (R), integrationsordfører

Han lærer udenlandske landbrugsmedarbejdere og bagere de ord, de særligt har brug for i deres daglige arbejde. Helt gratis.

En af dem, som sidder på skolebænken, er Ambrosie Serban fra Rumænien, der har arbejdet på Elmegaarden, siden han kom til Danmark for tre år siden.

Da han flyttede herop, vidste han ikke, om han ville blive. Men nu, hvor han er afklaret om at blive boende i Danmark, vil han gerne lære det danske sprog.